procesaur/Wiki.mk huggingface dataset:
Француски Дахомеј

Француски Дахомеј (француски: ''Colonie du Dahomey'') — француска колонијална територија во федерацијата на Француска Западна Африка од 1904 година до 1958 година. По Втората светска војна, со основањето на Четврта Француска Република во 1947 година, Дахомеј станал дел од Француската унија со зголемена автономија. На 11 декември 1958 година била основана Петта Француска Република и Францускката унија станала Француска заедница. Колонијата стекнала самоуправа под името Република Дахомеј во рамките на Заедницата, а две години подоцна на 1 август 1960 година добила целосна независност. Во 1975 година земјата го променила имато во Бенин.
Црква „Св. Димитриј“ - Ново Конско

Свети Димитриј — главна селска црква во гевгелиското село Ново Конско.
1 Местоположба
Црквата се наоѓа над селото, во близина на асфалтниот пат кој води до селото. Претставува новоизградена црква во поново време.
2 Галерија
3 Поврзано
* Ново Конско
* Повардарска епархија
* Гевгелиско архијерејско намесништво
* Втора гевгелиска парохија
Демократски сили на Ромите

Демократски сили на Ромите — македонска политичка партија на Ромите во Македонија. Партијата е основана во 2011 година. Претседател на партијата е Шабан Салиу.
1 Учество на избори
Партијата од своето основање во 2006 година учествувала во коалицијата прдводена од ВМРО-ДПМНЕ на четири парламентарни избори (2006, 2011, 2014 и 2016). Партијата имала едно пратеничко место во Собранието во периодот помеѓу 2006 и 2008 година кое го добил водачот на партијата, Шабан Салиу.
На парламентарните избори во 2020 година, партијата учествувала во коалиција предводена од ВМРО-ДПМНЕ.
Мухамед Зеќири

Мухамед Зеќири (р. во Скопје) — македонски политичар од албанска етничка припадност, пратеник од редовите на СДСМ и поранешен потпретседател на партијата. Зеќири основно училиште завршил во ОУ „Лирија“ - Чаир, а средно богословско училиште во медресата „Иса Бег“ во скопското село Кондово. Дипломирал на студиите по новинарство на Универзитетот на Југоисточна Европа во 2001 година, по што се вработил како дописник од Скопје за македонскиот сервис на Радио Слободна Европа.
Зеќири во март 2006 година станал главен и одговорен уредник на телевизијата Алсат М. Во Алсат останал до ноември 2015, а потоа преминал во ТВ Шења, каде бил уредник на вестите до септември 2016. Тој по 18 години во новинарството ја напуштил професијата и се зачленил во СДСМ. Бил кандидат за пратеник на парламентарните избори во 2016 во втората изборна единица, каде партијата освоила осум мандати. Зеќири зборува албански, македонски, англиски, српски, и хрватски јазик.
Светско првенство во ракомет за мажи 1958

Светско првенство во ракомет за мажи во 1958 година — трето по ред светско ракометно првенство за мажи. Било одржано во Источна Германија и траело од 27 февруари до 8 март 1958 година. Тимот на Германија бил составен од играчи од Источна и Западна Германија. Шведска го освоила првенството.
1 Краен поредок
4
5
6
7
8
9
10
11
12
13
14
15
16
2 Прелиминарна фаза
Група А
Датум, Натпревари, Резултат
27 февруари, -, 31-11
27 февруари, -, 14-14
1 март, -, 19-16
1 март, -, 19-14
3 март, -, 25-11
3 март, -, 27-16
Група А, Натпревари, Голови, Бодови
3, 77-41, 6
3, 53-44, 3
3, 41-72, 2
3, 46-60, 1
Група Б
Датум, Натпревари, Резултат
28 февруари, -, 46-4
28 февруари, -, 17-13
2 Mar, -, 41-8
2 Mar, -, 32-12
4 март, -, 41-8
4 март, -, 19-9
Група Б, Натпревари, Голови, Бодови
3, 97-25, 6
3, 67-40, 4
3, 66-57, 2
3, 20-128, 0
Група Ц
Датум, Натпревари, Резултат
27 февруари, -, 27-17
27 февруари, -, 16-16
1 Mar, -, 13-11
1 Mar, -, 26-11
3 Mar, -, 19-16
3 Mar, -, 21-13
Група Ц, Натпревари, Голови, Бодови
3, 74-41, 6
3, 46-58, 3
3, 46-57, 2
3, 40-50, 1
Група Д
Датум, Натпревари, Резултат
28 февруари, -, 32-12
28, -, 35-8
2 март, -, 24-12
2 март, -, 20-12
4 март, -, 22-9
4 март, -, 22-18
Group D, Натпревари, Голови, Бодови
3, 74-42, 6
3, 69-37, 4
3, 50-69, 2
3, 33-78, 0
2.1 Полуфинални групи
Група 1
Датум, Натпревари, Резултат
5 март, -, 22-15
5 март, -, 21-10
6 март, -, 23-21
6 март, -, 17-14
Група 1, Натпревари, Голови, Бодови
3, 64-35, 6
3, 55-42, 4
3, 42-61, 2
3, 47-71, 0
Група 2
Датум, Натпревари, Резултат
5 март, -, 22-15
5 март, -, 26-9
6 март, -, 9-7
6 март, -, 13-12
Група 2, Натпревари, Голови, Бодови
3, 58-35, 6
3, 54-40, 4
3, 38-48, 2
3, 28-55, 0
2.2 Финални натпревари
Датум, Натпревари, Резултат
''Натпревар за 7. место''
7 март, -, 24-16
''Натпревар за 5. место''
7 март, -, 18-20
''Натпревар за трето место''
8 март, -, 16-13
''Финале''
8 март, -, 12-22
Извор:
3 Поврзано
* 1958 година во спортот
* Светско првенство во ракомет за мажи
Религија во Гвинеја-Бисао

Религијата во Гвинеја-Бисао има значајна улога во секојдневниот живот на луѓето во земјата. Постојат поголем број на религиозни групи, а најголеми се исламот и христијанството. Околу 45.1% од населението се муслимани а 22.1% се христијани, 14.9% припаѓаат на анимизмот, додека останатите или се нерелигиозни или ги практикуваат старите религии, според податоци на ''CIA factbook''.
Американскиот Стејт департмент спомнува дека процените варираат во голема мера и наведува податоци од ''Pew Forum data'' (2010) според кои 40% се муслимани, 31% домородни религии и 20% христијани.
1 Ислам
Муслиманите се најмногу концентрирани во северниот и североисточниот дел на земјата. Верниците на традиционалните локални верски убедувања обично живеат во сите региони освен во северните делови на земјата.
Гвинеја-Бисао е единествената муслиманска држава каде се зборува португалскиот јазик.
2 Христијанство
Христијанството е втората најголема религија во државата, веднаш по исламот. Околу 10% од населението се христијани, или околу 153.300 жители. Вкупното население на државата е 1,533,964 жители Според другите извори, Христијаните сочинуваат од 5 до 13% од населението.
Од христијанските деноминации, најбројни се Римокатолиците, а потоа следуваат Протестантите. Христијаните најчесто се наоѓаат по должината на крајбрежните региони, и припаѓаат на Римокатоличката црква и различни протестантски деноминации. Христијаните се концентрирани во Бисао и други големи градови. Странски мисии во државата оперираат слободно, без некакви ограничувања. Државата гарантира слобода на верско изјаснување и владата општо гледано го почитува тоа.
Нова алтернатива

Нова алтернатива — македонска политичка партија. Претседател на партијата е Данела Арсовска.
1 Учество на избори
Партијата била создадена од страна на Ѓорѓи Оровчанец во 2007 година, во периодот кога тој бил член на ВМРО-НП и пратеник во Собранието. На парламентарните избори во 2008 година, партијата учествувала во коалицијата предводена од СДСМ каде што добила едно пратеничко место. Партијата останала во коалицијата предводена од СДСМ и на наредните избори, но не добила пратеничко место. Партијата не учествувала на парламентарните избори во 2014 година, но повторно се приклучила на коалицијата предводена од СДСМ на парламентарните избори во 2016 година.
На парламентарните избори во 2020 година, партијата учествувала во коалиција предводена од СДСМ.
Хашим Табит

Хашим Табит ( во ) — танзаниски професионален кошаркар кој настапувал за неколку екипи од НБА. Табит на драфтот во 2009 дошол од колеџот Конектикат, а бил избран како втор пик од страна на Мемфис Гризлис. Со своите 2.21 метри височина играл на позицијата центар. Во својата дебитантска сезона во НБА, еден месец минал во развојната лига.
Во февруари 2011 Табит бил разменет во екипата на Хјустон Рокетс, каде за време на неговиот престој настапил на само седум натпревари, по што во март 2012 бил испратен во Портланд Трејлблејзерс. По крајот на сезоната 2011–12, Табит потпишал за Оклахома Сити Тандер, каде останал две сезони по што во август 2014 бил пратен во Филаделфија Севентисиксерс, чие раководство го раскинало договорот со него. Неговиот последен професионален ангажман бил во НБА развојната лига во сезоната 2014–2015.
1 НБА статистика
1.1 Регуларен дел
2009–10, Мемфис, 68, 13, 13.0, .588, .000, .581, 3.6, .2, .2, 1.3, 3.1
2010–11, Мемфис, 45, 0, 8.2, .436, .000, .543, 1.7, .1, .2, .3, 1.2
2010–11, Хјустон, 2, 0, 2.0, .000, .000, .000, .0, .0, .0, .5, .0
2011–12, Хјустон, 5, 0, 4.6, 1.000, .000, .000, 1.4, .0, .0, .4, 1.2
2011–12, Портланд, 15, 3, 7.7, .444, .000, .650, 2.3, .0, .1, .5, 1.9
2012–13, Оклахома Сити, 66, 4, 11.7, .604, .000, .604, 3.0, .2, .5, .9, 2.4
2013–14, Оклахома Сити, 23, 0, 8.3, .565, .000, .200, 1.7, .0, .2, .4, 1.2
Просек, 224, 20, 10.5, .567, .000, .578, 2.7, .1, .3, .8, 2.2
1.2 Разигрување
2013, Оклахома Сити, 4, 0, 6.5, .500, .000, .000, 1.5, .0, .3, .0, .5
Просек, 4, 0, 6.5, .500, .000, .000, 1.5, .0, .3, .0, .5
Црква „Св. Пантелејмон“ - Ума

Свети Пантелејмон — главна селска црква во гевгелиското село Ума. Црквата се наоѓа на самото сретсело, при што доминира во селото.
Околу црквата се наоѓаат и селските гробишта на селото.
1 Местоположба
Црквата се наоѓа во селото Ума, сместено на падините на планината Кожуф, во југозападниот дел на Општина Гевгелија.
2 Историја
Црквата е изградена во век.
3 Градба
На градбата на црквата се појавиле оштетувања на кровот, со што настанале оштетувања на фреските, иконите и самата внатрешност на црквата. Мештаните пред дваесетина години успеале да го обноват кровот и тремот, како и да ја обноват камбанаријата.
4 Архитектура
4.1 Фрескоживопис
Црквата располага со богат фрескоживопис.
Фрескоживописот исто така потекнува од периодот на изградба на црквата во век.
4.2 Икони и иконостас
Црквата поседува иконостас, кој е надополнет со иконите на црквата, кои денес повторно се наоѓаат во нејзе, откако се вратени од Штипскиот музеј, каде биле однесени, откако селото било целосно раселено.
5 Галерија
;Надворешноста на црквата
;Внатрешноста на црквата
6 Поврзано
* Ума
* Повардарска епархија
* Гевгелиско архијерејско намесништво
* Втора гевгелиска парохија
Црква „Св. Димитриј“ - Конско

Свети Димитриј — главна селска црква во гевгелиското село Конско.
1 Местоположба
Црквата се наоѓа во рамките на селото.
2 Галерија
3 Поврзано
* Конско
* Повардарска епархија
* Гевгелиско архијерејско намесништво
* Втора гевгелиска парохија
Македонска обновителна реформска опција - Работничка партија

Македонска обновителна реформска опција - Работничка партија (МОРО-РП), основана во 2014 година како Македонска обновителна реформска опција - Централно демократска унија (МОРО-ЦДУ) — македонска политичка партија.
1 Учество на избори
Партијата учествувала на два парламентарни изборни циклуси и тоа во 2014 и 2016 година. Двете учества на избори, МОРО-РП ги остварило преку учество во коалиции.
На парламентарните избори во 2014 година, МОРО-РП се приклучила на коалицијата „Достоинство за Македонија“ заедно со партијата Достоинство. Коалицијата освоила 9.265 гласови или 0,8% од вкупниот број на гласови. На парламентарните избори во 2016 година партијата била дел од коалицијата „Коалиција за промени и правда - Трет блок“ заедно со Демократски сојуз, ДЕМОС и ФРОДЕМ. Коалицијата на овие избори освоила 10.028 гласови или 0,8% од вкупниот број на гласови. Партијата не освоила пратенички места на овие избори.
На парламентарните избори во 2020 година, партијата за прв пат учествувала самостојно и освоила околу 3.245 гласови или 0.36% од гласовите. Партијата не освоила пратенички мандат.
На парламентарните избори во 2024 година, партијата освоила 452 гласови или 0.05% од гласовите. Партијата не освоила пратенички мандат.
Мајкл Оловоканди

Мајкл Оловоканди ( во ) — пензиониран нигериски професионален кошаркар. Оловоканди е роден во Лагос, но израснал во Лондон и посетувал колеџ на универзитетот „Пацифик“ во Стоктон (Калифорнија). Бил одбран како прв пик на драфтот во 1998 од страна на Лос Анџелес Клиперс, но поради локаутот во НБА (1998–99), Оловоканди потпишал едногодишен договор со италијанската екипа Виртус Болоња. Потоа се вратил во САД и пет сезони минал во дресот на Клиперс.
Во сезоната 2003–04 потпишал за Минесота Тимбервулфс каде останал три сезони, по што во јануари 2006 бил испратен во екипата на Бостон Селтикс во размена на повеќе играчи. Во кариерата Оловоканди имал просек од 8.3 бода и 6.8 скокови по натпревар, а негова најефикасна сезона била 2002–03. Оловоканди се смета за едно од најголемите промашувања на драфтот во 1998, бидејќи таа година во НБА дебитирале имиња како Дирк Новицки, Пол Пирс, и Винс Картер, кои имале многу поуспешни кариери од него.
1 НБА статистика
1.1 Регуларен дел
1998–99, ЛА Клиперс, 45, 36, 28.4, .431, .000, .483, 7.9, 0.6, 0.6, 1.2, 8.9
1999–00, ЛА Клиперс, 80, 77, 31.2, .437, .000, .651, 8.2, 0.5, 0.4, 1.8, 9.8
2000–01, ЛА Клиперс, 82, 82, 25.9, .545, .000, .531, 6.4, 0.6, 0.4, 1.3, 8.5
2001–02, ЛА Клиперс, 80, 80, 32.1, .433, .000, .622, 8.9, 1.1, 0.7, 1.8, 11.1
2002–03, ЛА Клиперс, 36, 36, 38.0, .427, .000, .657, 9.1, 1.3, 0.5, 2.2, 12.3
2003–04, Минесота, 43, 25, 21.5, .425, .000, .590, 5.7, 0.6, 0.4, 1.6, 6.5
2004–05, Минесота, 62, 34, 19.6, .456, .000, .667, 5.2, 0.5, 0.2, 0.9, 5.9
2005–06, Минесота, 32, 24, 23.5, .446, .000, .487, 5.6, 0.5, 0.6, 0.8, 6.0
2005–06, Бостон, 16, 0, 10.4, .444, .000, .625, 2.6, 0.4, 0.2, 0.4, 2.8
2006–07, Бостон, 24, 0, 9.8, .413, .000, .667, 2.0, 0.2, 0.3, 0.5, 1.7
Просек, 500, 393, 26.3, .435, .000, .597, 6.8, 0.3, 0.5, 1.4, 8.3
Црква „Св. Илија“ - Смрдлива Вода

Свети Илија — новоизградена црква во гевгелиската месност Смрдлива Вода. Црквата се наоѓа на издигната карпа во средиштето на туристичкото место.
1 Местоположба
Црквата е изградена на карпест возвишен дел и доминира во рамките на одморалиштето Смрдлива Вода.
2 Историја
Била изградена кон крајот на век со донациски средства на приватни стопанственици од градот Гевгелија.
3 Галерија
4 Поврзано
* Смрдлива Вода
* Повардарска епархија
* Гевгелиско архијерејско намесништво
* Втора гевгелиска парохија
Црква „Св. Атанасиј Велики“ - Негорци

Свети Атанасиј — главна селска црква во гевгелиското село Негорци. Воедно, црквата претставува парохиски храм на Негорската парохија на МПЦ-ОА.
1 Местоположба
Црквата се наоѓа на самото сретсело.
2 Историја
Црквата е изградена во XIX век од непознат градител, но целосно била обновена во 1996 година, така што денес објектот изгледа како новоизграден.
3 Архитектура
Градбата на црквата е трикорабна, со рамни дрвени тавани, при што средишниот кораб ги надвишува двата странични кораба. Покривната конструкција е изградена на две води и е потпрена на осум столбови, распоредени во два реда со по четири столба во јужниот и западниот дел на наосот. Средишниот, главниот кораб на таванот е украсен со квадратни полиња, а насликана е и фреска со ликот на Исус Христос Седржител. Кон западната страна на црквата е доградена припрата која е одвоена од наосот, додека на источната страна црквата завршува со полукружна олтарна апсида со декоративни ниши. Во припратата се сместени неколку значајни икони, а сочувано е и крило од царските двери кои потекнуваат од XIX век. Внатрешноста на црквата е живописана од непознат зограф.
Дворот на црквата е со голема површина и е ограден. Во него е сместена камбанаријата, како и помошен објект во изградба. Камбанаријата се наоѓа во југозападниот дел од црквата и е прилепена до западната страна од храмот. Таа има осумаголна основа, при што јужната, северната, западната и источната страна се со значително поголема површина. На секоја од нив има по три вертикално поставени монофори.
4 Галерија
5 Поврзано
* Негорци
* Повардарска епархија
* Гевгелиско архијерејско намесништво
* Негорска парохија
Религија во Република Конго

Религијата во Република Конго има значајна улога во секојдневниот живот на луѓето во земјата. Најголема религија во Република Конго е христијанството со околу 85,9% од населението на земјата. Од христијанските деноминации, 51,4% се Протестанти, 33% се Римокатолици, и 19,9% се други протестанти.
Муслиманите се 1,6% од вкупниот број на население и главно исламот е присутен поради приливот на странски работници во урбаните центри. Повеќето муслимански работници во урбаните центри се имигранти од Западна Африка и од Либан, а некои, исто така, и од Северна Африка. Западноафриканските имигранти пристигнале во најголем дел од Мали, Бенин, Того, Мавританија и Сенегал. Муслиманите во најголем дел се сунити, додека во земјата живеат и околу 6.000 следбеници на Ахмадија.
Мал број на христијани го поддржуваат Кимбангизмот,синкретистичко движење кое потекнува од соседна Демократска Република Конго. Задржувајќи многу елементи на христијанството, Кимбангизмот исто така го признава нејзиниот основач како пророк и вклучува африкански традиционални верувања, како обожавање на предците.
Религија во Централноафриканска Република

Религијата во Централноафриканска Република има значајна улога во секојдневниот живот на луѓето во земјата. Според проценките од 2010 година, околу 80% од населението на Централноафриканската Република се христијани. Исламот се практикува од страна на 15% од населението. Поголемиот де. од муслиманите се сунити. Се верува дека голем дел од верниците ги вклучуваат традиционалните староседелски елементи во нивните верски практики.
1 Христијанство
Во земјата постојат голем број на мисионерски христијански групи, меѓу кои лутеранци, Баптисти, Католици и Јеховини сведоци. Поголем број од мисионерите се од САД, Франција, Италија и Шпанија, но има и мисионери од Нигерија, ДР Конго и останатите африкански држави. Поголем број од мисионерите ја напуштиле државата за време на конфликтот меѓу владата и бунтовниците во 2002 и 2003 година. Денеска, околу 51% од населението се протестанти додека Римокатолиците се застапени со 29%. Римокатоличката црква има формирано девет епархии со една архиепископија. Папа Франциск го посетил градот Банги во 2015 година.
2 Ислам
Муслиманите во најголем дел се населени во северниот дел на земјата. Муслиманите се втора по големина верска заедница во земјата, со околу 15% од вкупниот број на население. Муслиманите главно имаат потекло од Судан и Чад.
3 Останати
Традиционалните домородни верувања се практикуваат од страна на околу 5% од населението.
Религија во Џибути

Религијата во Џибути има значајна улога во секојдневниот живот на луѓето во земјата. Најголема религија во Џибути е исламот со околу 94% од населението на земјата или околу 740.000 според податоци од 2012 година, додека останатите 6% од жителите се христијански верници.
1 Ислам
Исламот во земјата пристигнал уште од првите векови, кога една мала груоа на прогонети муслимани побарале засолниште преку Црвено Море во Африканскиот Рог, на барање на исламскиот пророк Мухамед. Во 1900 година, за време на почетокот на колонијалната ера, практично немало христијани во територијата каде денес се наоѓа Џибути, или имало само околу 100-300 следбеници кои доаѓале преку католичките мисионерски мисии. Уставот на Џибути исламот го наведува како единствена државна религија, а исто така обезбедува за еднаквост на граѓаните од сите вери (член 1) и слободата на религиозната практика (член 11). Поголемиот дел од муслиманите се сунити, додека дел од муслиманите припаѓаат на суфиски редови на различни училишта. Според Извештајот за верските слободи од 2008 година, муслиманите имаат законско право да се конвентираат или да се мажат за некој од друга вера, но ова може да предизвика негативни реакции од нивните семејства или од општеството во целина, и тие често се соочуваат со притисок да се вратат во исламот.
2 Христијанство
Христијанството во Џибути е малцинска религија во државата. Во Џибути околу 6% од населението се христијани (околу 25.000 луѓе), а државата има околу 923.000 жители (според проценките за 2012). Христијаните се претежно Етиопјани или Европејци. Повеќето од христијаните се православни или католици. Според последните извештаи во државата немало затвореници поради тоа што биле христијани. Забележана е толеранција меѓу религиите. Проповедувањето на други религии меѓу муслиманите е забрането и луѓето кои се преобратуваат во христијанство се плашат од прогон.
Религија во Еритреја

+ Eritrea religious groups
''Стејт департмент'' (2011), ''Pew Research'' (2009)
Религијата во Еритреја има значајна улога во секојдневниот живот на луѓето во земјата. Религијата се состои главно од Аврамските вери. Од мај 2002 година, владата на земјата официјално ги признала Еритрејската православна црква, Еритрејската католичка црква, Евангелско-Лутеранската црква и исламот. Од сите други вери и религии во принцип се бара да се регистрираат иако во пракса не им е дозволено да се регистрираат. Меѓу другото, владата за регистрација на една религиозна група бара да се достават лични податоци за членството на групата.
Постојат две главни религии во Еритреја, христијанство и ислам. Сепак, бројот на приврзаниците е предмет на дебата. Во 2010 година, Стејт департментот проценил дека 50% од населението се муслимани, а околу 48% се христијани. Според ''Pew Research Center'', околу 62,9% од населението во Еритреја во 2010 година биле христијани, а 36,2% муслимани. Останатите 0,9% од жителите припаѓале на другите религии, вклучувајќи ги и традиционалните вери и анимизмот.
Кралство Аксум, кои покривало голем дел од денешна северна Етиопија и Еритреја, се појавило некаде околу првиот или вториот век. Жителите изградиле голем број на големи стели, кои служеле за религиозна намена во претхристијанските времиња. Повеќе од 200 години по формирањето на кралството, во земјата било донесено христијанството под водство на кралот Езана.. Еритреја исто така била една од првите земји со исламски населби во Африка, бидејќи дел од прогонетите муслимани од Мека се населиле во овој регион.
Пељо Билбао

Пелјо Билбао Лопес де Арментија (|Pello Bilbao López de Armentia; р. ) — шпански професионален друмски велосипедист, кој вози за UCI World Tour екипата .
1 Кариера
Билбао се приклучил на за сезоната 2014, откако неговата претходна екипа – – се распаднала на крајот на сезоната 2013. Во 2015 година, Билбао ја освоил шестата етапа на Трката околу Турција, која завршувала на стрмно искачување.
1.1 Астана (2017-2019)
Бил именуван во почетниот состав за Џиро д’Италија 2017. Завршил 10. на крајот на Тур де Свис, што бил негов прв пласман меѓу првите десет во генерален пласман на поголема етапна трка.
Билбао завршил седми на Волта а ла Комунитат Валенсијана. Неколку месеци подоцна завршил осми на Трката околу Баскија. Ја освоил првата етапа на Трката на Алпите, поради што следната етапа ја носел водечката маичка. Ја продолжил добрата форма на Џиро д’Италија, поддржувајќи го Мигел Анхел Лопес. На крајот завршил на шестото место. Неколку недели подоцна, Билбао ја освоил шестата етапа на Критериум ди Дофине, негова прва победа на трка од Светската турнеја.
Во јули 2019 година бил именуван во почетниот состав за Тур де Франс.
1.2 Бахреин-Мекларен (2020-денес)
Во октомври 2019 година било објавено дека Билбао ќе се приклучи на , подоцна преименуван како , за сезоната 2020.
2 Достигнувања
;2011
: 2. Тур де Вандеја
: 7. Пруеба Вилјафранка де Ордизија
;2012
: 10. Краен пласман Вуелта а Астурија
;2013
: 7. Краен пласман Вуелта а Астурија
;2014
: 1. Класика Примавера
: 7. Краен пласман Трка околу Норвешка
: 8. Гран при д’Увертир ла Марсејез
;2015
: 1. Краен пласман Тур де Бос
: 1. Планински пласмна Вуелта а Андалусија
: 1. Етапа 6 Трка околу Турција
: 4. Краен пласма Вуелта а Кастиља и Леон
::1. Бодовен пласман
::1. Етапа 1
: 7. Краен пласман Тур ди Геводан Лангдок-Русијон
;2016
: 1. Етапа 2 Трка околу Турција
: 7. Милано-Торино
: 9. Краен пласман Трка околу Норвешка
;2017
: 10. Краен пласман Тур де Свис
;2018
: 1. Етапа 6 Критериум ди Дофине
: 1. Етапа 1 Трка на Алпите
: 6. Краен пласман Џиро д’Италија
: 7. Краен пласман Волта а ла Комунитат Валенсијана
: 8. Краен пласман Трка околу Баскија
;2019
: Џиро д’Италија
::1. Етапа 7
::1. Етапа 20
: 2. Национално хронометарско првенство
: 3. Краен пласман Вуелта а Мурсија
::1. Етапа 1
: 3. Краен пласман Волта а ла Комунитат Валенсијана
: 4. Краен пласман Вуелта а Андалусија
2.1 Распоред на резултатите на етапните трки
Распоред на резултатите на големите трки
Голема трка, 2011, 2012, 2013, 2014, 2015, 2016, 2017, 2018, 2019
Џиро, —, —, —, —, —, —, 66, 6, 31
Тур, —, —, —, —, —, —, —, —, 54
Вуелта, —, —, —, 60, 97, 78, 23, 27, —
Распоред на резултатите на поголемите етапни трки
Трка, 2011, 2012, 2013, 2014, 2015, 2016, 2017, 2018, 2019
Париз-Ница, —, СО, —, —, —, —, —, —, —
Тирено-Адријатико, —, —, —, —, —, 89, —, —, —
Волта а Каталуња, —, —, —, —, —, —, СО, 48, 28
Трка околу Баскија, —, —, —, —, 56, 17, 110, 8, 53
Тур де Романди, —, —, 103, —, —, —, 24, —, —
Критериум ди Дофине, 92, 146, 73, —, —, —, —, 27, —
Тур де Свис, —, —, —, —, —, —, 10, —, —
СО = се откажал; — = не учествувал
Црква „Св. Димитриј“ - Кованец

Свети Димитриј — главна селска црква во гевгелиското село Кованец.
1 Местоположба
Црквата се наоѓа на неколку стотина метри пред селото, непосредно на левата страна од патот кој води од селото Негорци.
Во дворот на црквата се сместени и селските гробишта.
2 Историја
Црквата е изградена во 1860 година, а била обновена во 1907 година. Нејзин градител е познатиот неимар, резбар и зограф Андон Китанов.
3 Архитектура
Градбата на црквата е трикорабна, со рамни и обоени тавани во горните партии. Покривната конструкција е изградена на две води и е потпрена на шест столбови во два реда. Кон јужната и западната страна на црквата е доградена припрата. Влезната порта на црквата е сместена на јужната страна, а над неа има ниша со полукружна фреска на којашто е претставен ликот на Свети Димитриј и околу којашто е запишано името на светецот. На источната страна од црквата има полукружна апсида со правоаголен отвор во средишниот дел. Камбанаријата на црквата е со квадратна основа и се издига над кровот.
3.1 Фрескоживопис
Внатрешноста на црквата е зографисана, а фрескоживописот е од XIX век. Во текот на XIX биле изработени и иконите, како и царските двери. Иконостасот е изработен од дрво и делумно е украсен со убава резба. Царските двери се изработени од страна на мајстор од дружината на Андон Китанов.
4 Галерија
5 Поврзано
* Кованец
* Повардарска епархија
* Гевгелиско архијерејско намесништво
* Негорска парохија
Патрик Виера

Патрик Виера (роден на 23 јуни 1976 година) — француски фудбалски тренер и поранешен . Моментално ја води екипата на .
Како поранешнен играч од средниот ред, Виера ја започнал својата кариера во францускиот клуб Кан во 1994 година. Наредната година тој се преселил во италијанската Серија А во тимот на Милан, но не успеал да се избори за место во стандардните единаесетмина, па поради тоа бил продаден на Арсенал. Во Англија настапувал од 1996 до 2005 година, каде што бил и капитен на лондонскиот тим, со кој освоил три титули во Премиер Лигата и четири ФА купови. Во 2005 година тој преминал во Јувентус, помагајќи му на тимот да ја освои титулата во Серија А. По скандалот на Јувентус во Серија А во 2006 година, Виера се преселил во Интер со кои освоил три титули во Серија А, пред да се пресели во Манчестер Сити каде што ги одиграл последните две сезони од својата кариера. Во 2011 година тој се пенизионирал од префесионалното играње фудбал.
На репрезентативно ниво, Виера настапил 107 пати за Франција и бил дел од тимот кој го освоил Светското првенство во Франција во 1998 година и Европското првенство во 2000 година. Тој исто така бил член на францускиот тим кој го освоил второто место на Светското првенство 2006 во Германија.
Во мај 2010 година, Виера бил номиниран за ФАО амбасадор на добра волја на Организацијата за храна и земјоделство на Обединетите нации. Виера поминал две сезони како менаџер за развој на фудбалот во Манчестер Сити со улога да ги надгледува аспектите како развојот на младите, комерцијалните партнери и програмата за општествена одговорност на клубот "Град во заедницата". пред да биде именуван за менаџер на Њујорк Сити во американската МЛС лига на 1 јануари 2016 година.
Религија во Екваторска Гвинеја

Религијата во Екваторска Гвинеја има значајна улога во секојдневниот живот на луѓето во земјата. Најголема религија во Екваторска Гвинеја е христијанството со околу 93% од населението на земјата, од кои 87% се Римокатолици. 5% од населението практикуваат локални религии и 2% се муслимани, бахаисти и останати религии.
Чарли Ханам

Чарлс Метју Ханам (роден на 10 април 1980 г.) — англиски глумец.
Тој е познат по улогите како Џекс Телер во криминалната серија ''Синови на анархијата'' (2008–14), Лојд Хајт во комичната серија ''Неодлучни'' (2001–02), насловниот лик во ''Николас Никелби'' (2002), Пит Данам во ''Хулигани'' (2005), Рајли Бекет во ''Битка за Тихиот Океан'' (2013) и кралот Артур во ''Кралот Артур: Легендата за мечот'' (2017).
1 Филмографија
1.1 Филм
Година, Наслов, Улога, Белешки
1999, ''Што му се случи на Харолд Смит?'', Даз
2002, ''Напуштена'', Ембри Ларкин
2002, ''Николас Никелби'', Николас Никелби
2003, ''Студена планина'', Бози
2005, ''Хулигани'', Пит Данам
2006, ''Потомци'', Патрик
2011, ''Цена на страста'', Гевин Николс
2012, ''3,2,1... и Френки експлодираше'', Френки
2012, ''Стапица'', Џеј
2013, ''Битка за Тихиот Океан'', Рајли Бекет
2015, ''Пурпурен врв'', Алан Мекмајкл
2016, ''Изгубениот град З'', Перси Фосет
2017, ''Кралот Артур: Легендата за мечот'', Крал Артур
2017, ''Пеперутка'', Анри Шариер, Во постпродукција
1.2 Телевизија
Година, Наслов, Улога, Белешки
1998, ''Бајкерски клуб'', Џејсон Чакл, 3 епизоди
1999, ''Мојот прекрасен живот'', Вес, Епизода: „Moving On“
1999–2000, ''Тотално квир'', Нејтан Малони, 10 епизоди
1999, ''Микро сапуница'', Бред, Епизода: „2.6“
2000, ''Млади американци'', Грегор Рајдер, 3 епзиоди
2001–02, ''Неодлучни'', Лојд Хајт, 18 епизоди
2008–14, ''Синови на анархијата'', Џекс Телер, 92 епизоди
Кристијан Карембе

Кристијан Карембе (; роден на 3 декември 1970 година во Лифу, Нова Каледонија) — поранешен француски фудбалер, играч од средниот ред ред.
Тој моментално работи како советник за стратегиски прашања, во грчкиот клуб Олимпијакос, а исто така е дел и од конзорциумот со седиште во Париз, за да ја прошири австралиската А Лига со екипа од тихоокеанскиот остров.
1 Животопис
Карембе е роден на 3 декември 1970 во Лифу, Нова Каледонија, француска прекуморска територија на Тихоокеанските Острови. На 17-годишна возраст, тој се преселил во Франција како стипендист за учење и играње фудбал.
Карембе бил оженет со словачкиот модел Адријана Скленарикова со која се запознале во авион. Во декември 2012 тие се разделиле.
Религија во Демократска Република Конго

Религијата во Демократска Република Конго има значајна улога во секојдневниот живот на луѓето во земјата. Најголема религија во Демократска Република Конго е христијанството со околу 80% од населението на земјата. Од христијанските деноминации, 50% се Римокатолици додека 20% се Протестанти. Муслиманите (главно сунити) претставуваат 10% од населението, а другите (вклучувајќи ги синкретичките секти и домородните верувања) се околу 10%, според ''CIA World Factbook''. Хиндуизмот кој не е широко распространет, зазема 0,18% од популацијата. Кимбангизмот се гледал како закана за колонијалниот режим и бил забранет од страна на Белгијците. Неговите следбеници бројат околу 3 милиони луѓе,.
62% од протестантските деноминации во земјата се верници на Христовата црква на Конго. Честопати, оваа црква се нарекува во земјата само како Протестантска црква, бидејќи таа опфаќа повеќе од 20% од сите протестанти во земјата. Исламот е воведен и главно се шири од страна на арапските трговци..
Традиционалните религии се монотеизам, анимизам, витализам, гатење и магии, главно варираат во голема мера меѓу етничките групи. Синкретичките секти често се припојуваат кон христијанството со традиционалните верувања и ритуали, а не можат да бидат прифатени како дел од христијанството. Сепак, реалено бројот на лица кои може да се категоризираат во една или друга верска група е ограничен.
Црква „Св. Ѓорѓи“ - Серменин

Свети Ѓорѓи — главна селска црква во гевгелиското село Серменин.
1 Местоположба
Црквата се наоѓа во југозападниот дел од селото.
2 Историја
Црквата е изградена во 1834 година, што е забележливо од записот во женскиот дел на храмот, а истата била обновена кон крајот на XIX век од страна на градителот Андон Китанов. Повторно била обновена во 1940 година.
3 Архитектура
Градбата на црквата е трикорабна, со рамни дрвени тавани и со полукружна олтарна апсида на источниот ѕид. Апсидата е украсена со пет плитки ниши. Покривната конструкција е изградена на две води и е потпрена на осум столбови, распоредени во два реда со по четири столба. Кон јужната страна на црквата е доградена припрата. Ѕидот на оваа страна од градбата е фрескоживописан, а во него е сместена и влезна врата.
Дворот на црквата е ограден со камена ограда. Во него се наоѓаат камбанаријата и трпезарија. Камбанаријата има квадратна основа и се издига над јужниот дел на оградата од дворот на црквата, во непосредна близина на влезната порта. Трпезаријата е сместена во југозападниот дел од дворот.
3.1 Фрескоживопис
Внатрешноста на црквата била фрескоживописана во 1847 година, а фрескописот бил обновен во 1951 година од страна на гевгелискиот живописец Ѓорѓи Хаџи Ников.
3.2 Икони и иконостас
Иконостасот во црквата го сочинуваат стари икони кои потекнуваат од XIX век. Царските двери биле изработени во резба од страна на зографот Андон Китанов.
4 Галерија
5 Поврзано
* Серменин
* Повардарска епархија
* Гевгелиско архијерејско намесништво
* Негорска парохија
Црква „Св. Петка“ - Прдејци

Света Петка — главна селска црква во гевгелиското село Прдејци.
1 Местоположба
Црквата се наоѓа во јужниот дел од селото.
2 Историја
Црквата е изградена во 1861 година, што е забележливо од натписот над влезната врата која се наоѓа на јужната страна на црквата, а нејзин градител бил познатиот неимар, резбар и зограф Андон Китанов.
3 Архитектура
Градбата на црквата е трикорабна, со дрвени тавани, при што средишниот кораб се извишува над двата странични кораба. Средишниот кораб е ишаран, во средината има квадратни полиња и на него е насликано македонското шеснаесеткрако сонце. Покривната конструкција е изградена на две води и е потпрена на шест столбови во два реда на северниот и јужниот дел од наосот. Кон јужната и западната страна на црквата е доградена припрата, којашто во денешниот изглед на црквата е затворена.
Во дворот на црквата се наоѓаат камбанаријата и селските гробишта. Камбанаријата е прилепена до северозападниот дел од црквата. Таа има четириаголна основа и е покриена со пирамидален кров од ќерамиди. Во горниот дел на секоја од нејзините четири страни има по една монофора.
3.0.1 Фрескоживопис
Внатрешноста на црквата не е живописана.
3.1 Икони и иконостас
Иконостасот се состои од икони распоредени во три реда. Царските двери се работени во резба од копаничар од дружината на Андон Китанов. Дел од иконите се изработени во 1862 година од страна на зографот Константин, а дел за кој има запис на долниот дел на јужната врата од страна на зографот Димо од Папрадиште.
4 Галерија
5 Поврзано
* Прдејци
* Повардарска епархија
* Гевгелиско архијерејско намесништво
* Негорска парохија
Еме Жаке

Еме Етјен Жаке (; роден на 27 ноември 1941 година) — пензиониран француски тренер и пораншен фудбалер.
Својот најголем успех, тој го постигнал како селектор на француската репрезентација со која го освоил Светското првенство во фудбал во 1998 година, кое се одржало во Франција.
Француско Того

Француско Того (француски: ''Togo français'') — француска колонијална територија во федерацијата на Француска Западна Африка под мандат на Лигата на народите од 1916 година до 1960 година, кога земјата стекнала независност.
1 Историја
Француските војници пристигнале кај Анехо на 6 август 1914 година, со мал отпор. Французите се движеле кон внатрешноста на земјата, освојувајќи го градот на 8 август. На 26 август 1914 година, германскиот протекторат Тогаленд бил нападнат од француски и британски сили и паднал по пет дена со краток отпор. Колонијата се предадела на 27 август 1914 година. По освојувањето на земјата, Того бил поделен на француски и британски административни зони во 1916 година, а по војната, Того официјално станал мандат на Лигата на народите поделен за административни цели меѓу Франција и Обединетото Кралство.
Германските националисти во Вајмарската Република се изјасниле дека се противат на одземањето на колонијата од страна на Французите преку интерпелацијата во 1920 година, изразувајќи го своето мислење дека го прекршиле членот 22 од Версајскиот договор. По Втората светска војна, земјата станала територија на ООН.
Со статут во 1955 година, Француско Того станала автономна република во рамките на Француската унија, иако го задржал статусот на територија на ООН. Законодавното собрание, избрано со универзално право на глас, имало значителна моќ за внатрешни работи, со избрано извршно тело предводено од премиер задолжен за законодавната власт. Овие промени биле отелотворени во уставот одобрен на референдумот во 1956 година. На 10 септември 1956 година, Николас Груницки станал премиер на Автономната република Того. Сепак, поради нерегуларности во процесот, во 1958 година се одржале избори и победил Силванус Олимпио. На 27 април 1960 година, Того ги прекинал своите уставни врски со Франција, го отфрлил статусот на територија на ООН и станал целосно независен под привремениот устав со Олимпио како претседател.
Француска Екваторска Африка

Француска Екваторска Африка (француски: ''Afrique équatoriale française'') — федерација на француски колонијални територии во Централна Африка, која се протегала северно од реката Конго до Сахара и се состоела од денешните земји на Чад, Централноафриканска Република, Камерун, Република Конго и Габон.
До 1934 година, Француска Екваторска Африка претставувала федерација на француски колонии, кои припаѓале на Француска Западна Африка. По 1934 година Француска Екваторска Африка станала посебен ентитет, а нејзините конститутивни колонии станале познати како региони, а подоцна станале познати како територии во 1937 година. Почнувајќи од 1942 година, Француска Екваторска Африка била управуван од генерален гувернер, но неговата моќ била ограничена во пракса од централизираната колонијална политика на Франција.
1 Историја
Француска Екваторска Африка била основана во 1910 година и федерацијата се состоела од пет територии: Француско Конго, Габон, Убанги-Шари, Француски Чад и Француски Камерун (по Првата светска војна), иако последниот не бил организиран како посебен ентитет до 1920 година. Бразавил важел како престолнина на федерацијата и колонијата.
Во 1911 година, Франција отстапила делови од територијата на Германски Камерун како резултат на Втората мароканска криза. Територијата била вратена по поразот на Германија во Првата светска војна, додека поголемиот дел од Камерун станал терирорија под мандат на Лигата на народите.
Во текот на доцните 1920-ти и почетокот на 1930-тите, антиколонијалното движење ''Société Amicale des Originaires de l'A.E.F.'' било основано од Андре Мацва, барајќи француско државјанство за жителите на територијата.
За време на Втората светска војна, федерацијата се приклучила кон Слободните француски сили во август 1940 година, со исклучок на Габон, кој бил под Вишиевска Франција до 12 ноември 1940 година, кога вишиевската администрацијата се предадела. Федерацијата станала стратешки центар за слободните француски активности во Африка.
Во времето на Четвртата Француска република (1946-58) федерацијата била застапена во францускиот парламент. Кога териториите гласале на референдумот во септември 1958 година за да станат автономни во рамките на Француската заедница, федерацијата била распуштена. Во 1959 година, новите републики формирале привремена асоцијација наречена Унија на Централноафрикански републики, пред да станат целосно независни во август 1960 година.
Урсодеоксихолна киселина

Урсодеоксихолна киселина е природно создадена жолчна киселина. Во човечката жолчка е присутна во мали количини.
Како лек се употребува за:
* растворање на холестеролски камења
* лекување на примарна билијарна цироза
* лекување на хепатобилијарно заболување поврзано со муковисцидоза, кај деца од 6-18 години.
1 Механизам на дејство
После орална примена, урсодеоксихолната киселина ја инхибира апсорпцијата на холестеролот во цревата и ја намалува секрецијата на холестерол во жолчката. Веројатно, како резултат на дисперзијата на холестеролот и формирањето на течни кристали настанува постепено распаѓање на холестеролските жолчни камења.
Копривница

Копривница (хрватски: ''Koprivnica'') — град во северна Хрватска. Градот е административен центар на Копривничко-крижевската жупанија. Според пописот од 2011 година, Копривница имала население од 23,955 жители. Копривница е позната низ просторите на поранешна Југославија по фабриката за прехранбени производи „Подравка“.
1 Население
Според пописот од 2011 година Општина Копривница имала население од 30.854 жители распоредени во следниве населени места:* Баковчица, жители: 321
* Драгановец, жители: 506
* Херешин, жители: 728
* Јагњедовец, жители: 344
* Копривница, жители: 23,955
* Куновец Брег, жители: 641
* Река, жители: 1,507
* Стариград, жители: 2,386
* Штаглинец, жители: 466
2 Географија
Копривница се наоѓа во северниот дел на Хрватска. Самиот град лежи на падините на Билагора и Калник од јужната страна и реката Драва на север. Градот има доста поволна географска местоположба.
Евер Банега

Евер Максимилиано Давид Банега (роден на 29 јуни 1988) — аргентински фудбалер, играч од средниот ред на Севиља и на аргентинската репрезентација.
Тој ја започнал својата кариера во Бока Хуниорс, но во 2008 година потпишал за Валенсија, каде што останал неколку години, при што настапил на 162 официјални натпревари и го освоил шпанскиот куп во 2008 година. По неговото приклучување во тимот на Севиља во 2014 година, тој освоил неколку последователни трофеи во Лигата на Европа.
На репрезентативно ниво, Банега настапил за репрезентацијата на Аргентина, на повеќе турнири, меѓу кој и настапите за олимписката селекција на Аргентина на ЛОИ во Пекинг 2008, каде што се закитил со златен медал, и три учества на Копа Америка, помагајќи и на својата земја да стигне до финалето во 2015 и 2016 година.
ДЕМОС - Нова подобра Македонија

ДЕМОС - Нова подобра Македонија (ДЕМОС-НОПОМА) — македонска политичка партија. Претседател на партијата е Емил Анастасов
1 Историја и учество на избори
Постоењето на оваа партија започнало преку граѓанско здружение кое се залагало за минимална влада. На 8 мај партијата се приклучила на коалицијата „Коалиција за промени и правда - Трет блог“ под водство на Павле Трајанов а во која учествувале Демократскиот сојуз, ФРОДЕМ и МОРО-РП. Коалицијата освоила 10.028 гласови или 0,8% од вкупниот број на гласови и не освоила пратеничко место.
Француско Конго

Француско Конго (француски: ''Congo français'') — француска колонијална територија во федерацијата на Француска Екваторска Африка во периодот од 1882 до 1910 година. Земјата се наоѓала на територијата на Република Конго, Габон и Централноафриканската Република.
1 Историја
Француско Конго бил основан во Бразавил на 10 септември 1880 година како протекторат народот Батеке по должината на северниот брег на реката Конго, додека формално како Француско Конго бил основан на 30 ноември 1882 година, потврдена со Берлинската конференција од 1884-1885. Нејзините граници со Кабинда, Британски Камерун и Слободна Држава Конго биле основани со договори во текот на следната деценија. Планот за развивање на колонијата бил преку давање на големи отстапки на околу триесет француски компании, кои ветувале брз развој. Овој развој бил ограничен и главно се работело на екстракција на слонова коска, гума и дрво. Овие операции честопати вклучувале голема бруталност и ропство на месното население.
Дури и со овие мерки повеќето од компаниите изгубиле голем број од своите пари. Голем дел од фармите на компаниите постоеле само на хартија со речиси никакво присуство на теренот во Африка.
Францускиот Конго понекогаш бил познат како Габон-Конго. Формално кон земјата се приклучил Габон во 1891 година, и во тој период земјата била позната како Среден Конго.
Црква „Св. Димитриј“ - Смоквица

Свети Димитриј — главна селска црква во гевгелиското село Смоквица.
Црквата претставува културно наследство на Македонија.
1 Местоположба
Црквата се наоѓа во крајниот западен дел од селото.
2 Историја
Црквата е изградена во првата половина на XIX век, односно околу 1830 година, а била обновена во 1905 година од страна на градителската дружина на познатиот неимар, резбар и зограф Андон Китанов.
Била прогласена за културно наследство на Македонија со решение од 7 мај 2003 година од страна на Републичкиот завод за заштита на спомениците на културата.
3 Архитектура
Градбата на црквата е трикорабна, со дрвени тавани. Средишниот кораб е поизвишен од страничните и е покриен со квадратни полиња изведени со тенки летвички. Во средината на главниот кораб е насликана икона на платно на којашто е претставен ликот на Исус Христос Седржител. Покривната конструкција е изградена на две води и е потпрена на осум столба, распоредени во два реда со по четири на јужната и северната страна.
Во дворот на црквата се сместени селските гробишта, камбанаријата и помошен објект. Камбанаријата има квадратна основа и се состои од четири дела, при што основата на секој следен дел има помала основа. На секоја од страните на првите три дела има по една монофора, додека последниот дел е со повеќе отвори од страните. Камбанаријата е покриена со пирамидален лимен кров над кој има крст.
3.1 Фрескоживопис
Црквата била зографисана во 1846 година, што може да се забележи и од натписот над главната влезна врата на јужниот ѕид, од внатрешната страна.
3.2 Икони и иконостас
Иконостасот во внатрешноста на храмот е исполнет со вредни икони и царски двери изработени од страна на Андон Китанов. Дверите биле изработени во 1863 година во резба со мотиви од растителниот свет.
4 Галерија
5 Поврзано
* Смоквица
* Повардарска епархија
* Гевгелиско архијерејско намесништво
* Негорска парохија
Убанги-Шари

Убанги-Шари (француски: ''Oubangui-Chari'') — француска колонијална територија во федерацијата на Француска Екваторска Африка во периодот од 1903 до 1958 година. Земјата се наоѓала на територијата на Централноафриканска Република и била именувана по реките Убанги и Шари, по кое била колонизирана. Колонијата била основана на 29 декември 1903 година со обедионување од Горен Убанги и Горен Шари, територии кои му припаѓале на Француско Конго. На 1 декември 1958 година земјата била преименувана во Централноафриканска Република (ЦАР), а додека на 13 август 1960 година добила независност..
1 Историја
Француската активност во областа започнала во 1889 со формирањето на Банги. Горен Убанги бил формиран како дел од Француско Конго на 9 декември 1891 година. И покрај конвенцијата на Слободна Држава Конго која ја воспоставила границата, областа била оспорена од 1892 до 1895 година од Слободна Држава Конго која го сметала дека регионот за своја територија. Горен Убанги претставувал посебна колонија од 13 јули 1894 до 10 декември 1899 година, а потоа бил припоен кон во Француско Конго. Регионот Горен Шари бил формиран како дел од Француско Конго на 5 септември 1900 година. Истата година Компанијата на Горните Султанати Убанди зазела повеќе од 140.000 км2 од Горен Убанги како концесија.
Териториите биле обединети како посебна колонија Убанги-Шари на 29 декември 1903 година. На 11 февруари 1906 година, оваа колонија се споила со француските населби околу езерото Чад и територијата била позната како Убанги-Шари-Чад. На 15 јануари 1910 година, оваа администрација била споена со францускиот Средно Конго и Габон како област на Убанди-Шари на Француска Екваторска Африка. На 12 април 1916 година повторно станала посебна колонија Убанги-Шари, но ја загубила територијата околу езерот9 Чад во 1920 година и повторно била вклучена во ФЕА на 30 јуни 1934 година. Како дел од Француска Екваторска Африка, била прогласена за прекуокеанска територија на 31 декември 1937 година.
За време на Втората светска војна, земјата останала лојална на Вишиевска Франција од 16 јуни до 29 август 1940 година, пред да биде преземена од Слободна Франција. На 1 декември 1958 година на земјата и било одобрена автономија како Централноафриканска Република и истата стекнала независност под исто име на 13 август 1960 година.